**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ

ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΗΜΑΘΙΑΣ

1Ο ΕΠΑ.Λ. ΝΑΟΥΣΑΣ

Πληροφορίες :

Αγ. Νικολάου Νάουσα 59200

Τηλ.:2332028620

Fax :2332028496

e-mail : 1epal-naous@sch.gr

Αριθμ. Πρωτοκ.: 29/18-1-2019

Προς : Δ.Δ.Ε ΗΜΑΘΙΑΣ

**ΚΟΙΝΟΠΟΙΗΣΗ**

**ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : <<Πρόσκληση κατάθεσης προσφοράς για τριήμερη εκπαιδευτική επίσκεψη.>>**

Το 1ο ΕΠΑΛ Νάουσας ζητά κατάθεση προσφορών για πραγματοποίηση τριήμερης εκπαιδευτικής επίσκεψης στα Ιωάννινα σύμφωνα με τηνΥ.Α 33120/ΓΔ4/28-02-2017, άρθρο 3 , (ΦΕΚ 681/τ.Β΄/06-03-2017). Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την **Δευτέρα 28-1-2019 και ώρα 12:00.** Η εκδρομή θα **πραγματοποιηθεί το διάστημα Πέμπτη 21 –και Σάββατο 23 Φεβρουαρίου 2019** και θα συμμετέχουν **24 μαθητές**/τριες ( 11 κορίτσια και 13 αγόρια) της Β’ τάξης του τομέα Υγείας Πρόνοιας Ευεξίας και Γεωπονίας οι οποίοι θα συνοδεύονται από **3 καθηγητές**/τριες και θα ακολουθήσουν το παρακάτω πρόγραμμα:

**Πέμπτη 21 -2-2019**

08:15 Αναχώρηση από το σχολείο προς Ιωάννινα

Περιήγηση στο Πανεπιστημιακό Νοσοκομείο Ιωαννίνων, ΤΕΙ Ηπείρου ,Μουσείο Βρέλλη,

**Παρασκευή 22-2-2019**

Περιήγηση στα Ζαγοροχώρια

**Σάββατο 23-2-2019**

Νησάκι της λίμνης. Μαντείο Δωδώνης

Αναχώρηση και επιστροφή στη Νάουσα άφιξη ώρα 20.00

Το μεταφορικό μέσο που θα χρησιμοποιηθεί είναι το λεωφορείο.

**Ζητούμε** δύο (2) διανυκτερεύσεις σε ξενοδοχείο τουλάχιστον 3 αστέρων με πρωινό και για την πρώτη μέρα 21-2-2019 δείπνο αν είναι δυνατόν. Επίσης την πρόσθετη ασφάλιση που καλύπτει έξοδα ατυχήματος ή ασθένειας.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :**Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

**Νάτσιος Δημήτριος**